Recalcularea pensiilor este în plin proces, iar românii așteaptă cu nerăbdare să afle cu cât li se vor mări pensiile.
Casele de pensii au anunțat că au încărcat deja toate documentele, urmând ca la începutul lunii iunie pensionarii să primească primele înștiințări cu noile pensii, după recalculare.
Însă, până să ajungă poștașii la ei cu primele înștiințări, pensionarii pot afla câti bani vor primi, în plus, după recalculare, cu ajutorul noii formule de calcul.
Aceștia trebuie să știe un element esențial în recalcularea pensiei pe care urmează să o primească este numărul anilor munciți, conform reprezentanților Ministerului Muncii și al Casei Naționale de Pensii.
Astfel, vor avea o pensie mare, după recalculare, românii care au activat un număr destul de mare de ani în câmpul muncii.
Pentru a vedea câte puncte primesc în plus pensionarii care au muncit între 30 și 45 de ani, Newsweek a făcut o simulare care scoate la iveală cine va primi cu 1.440 lei în plus la pensie.
Astfel, românii care au 30 de ani lucrați primesc 0,5 X 5 = 2,5 puncte de stabilitate X 81 de lei valoarea punctului = 202 lei în plus.
Cei care au 35 de ani lucrați, primesc 0,5 X 5 + 0,75 X 5 = 6,25 puncte de stabilitate X 81 de lei valoarea punctului = 506 lei.
Iar românii care au 40 de ani lucrați, primesc 0,5 X 5 + 0,75 X 5 + 5X1 = 11,25 puncte de stabilitate X 81 de lei valoarea punctului = 911 lei.
Va primi 1.440 de lei în plus la pensie după recalculare un român care are un punctaj mediu anual de 1,5. Cum punctul de pensie este de 2.054 de lei, înseamnă că pensia lui de astăzi de 3.081 de lei.
Pentru cei 40 de ani munciți, pensionarul va primi la recalulare și un număr mare de puncte de stabilitate: 0,5 X 5 + 0,75 X 5 + 5X1 = 11,25 puncte de stabilitate la care se adaugă cele 47 de puncte de stabilitate.
Totalul punctelor: 11,25 + 47 = 58,25 X 81 lei (valoarea punctului de referință) = 4.700 de lei pensie brută la recalculare.
Impozitul aplicat este de 10% din suma care depășește 2.000 de lei din pensie.
În acest caz, este vorba de 10% din diferența de 2.700 lei. Astfel, impozitul este de 270 lei, iar pensionarul va primi în plus la pensie după recalculare 1.440 lei net. Urmând ca pensia lui netă să fie după recalculare de 4.440 de lei.